open-index/open-wikipedia-markdown huggingface dataset:
Angry Birds Space

**Angry Birds Space** on suomalaisen Rovio Entertainmentin kehittämä mobiilipeli, joka on neljäs osa *[[Angry Birds]]*-pelisarjaa. Se julkaistiin 22. maaliskuuta 2012.

## Pelaaminen

*Angry Birds Space*n pelaaminen on samanlaista kuin muissakin *Angry Birds*-peleissä, eli ideana on tuhota erilaisissa rakennelmissa olevat vihreät siat ampumalla ritsalla lintuja niitä kohti. Pelissä on tullut muutoksia aiempiin peleihin, koska peli keskittyy avaruuteen. Kentissä on erilaisia painottomia tiloja ja ilmakehiä, jotka muuttavat pelaamisen erilaiseksi. *Angry Birds Space*ssä linnuilla on uudet ulkomuodot, punaisilla, keltaisilla, mustilla ja sinisillä linnuila on uudet avaruusteemaiset ulkomuodot, isovelilintu on nyt vihreä. Peliin on tullut myös uusi lintu, jäälintu (engl. *Ice Bird*), joka osaa jäädyttää tietyn kokoisen alueen. Oranssi lintu tuli atomilinnun hahmossa peliin päivityksessä 1.2.2.

Alun perin *Angry Birds Space*ssä oli kaksi tavallista 30 tason episodia, *"Pig Bang"* ja *"Cold Cuts"*. Myöhemmin julkaistiin ylimääräinen *"Danger Zone"*, joka oli erikseen lunastettavana iOS:lle ja ilmestymisen jälkeen kolmen kuukauden ajan ilmaiseksi saataville Android-versiolle. Huhtikuussa julkaistiin uusi episodi *"Fry Me to the Moon"*, jossa oli 10 tasoa, ja toukokuussa *"Utopia"*, josta julkaistiin ensiksi 10 tasoa, ja myöhemmin heinäkuussa julkaistiin loput 20 tasoa. Elokuussa julkaistiin episodin *"Red Planet"* 20 ensimmäistä tasoa. Loput 10 tasoa julkaistiin myöhemmin.. Tammikuussa 2013 julkaistiin episodi nimeltä "*Pig Dipper*", jonka 30 tasossa taistellaan vesiplaneetoilla. Syyskuussa ilmestyi uusi episodi, "*Cosmic Crystals*".

Pelissä on myös *Eggsteroids*-niminen episodi, jossa on eri klassikkovideopelien teemoja. Uusia tasoja saa auki löytämällä tavallisiin tasoihin piilotettuja Munasteroideja, jotka ovat *Angry Birds Spacen* vastine alkuperäisen *Angry Birdsin* Kultaisille Munille.

Musiikki intron on soittanut Slash.

## Lautapeli
*Angry Birds Space*stä julkaistiin heinäkuussa 2012 lautapeli, *Angry Birds Space Race Kimble*, jonka on valmistanut suomalainen Tactic Games.

## Lähteet
Andreas Krogh

**Andreas Jens Krogh** (9. heinäkuuta 1894 Kristiania &ndash; 25. huhtikuuta 1964 Oslo) oli norjalainen taitoluistelija ja olympiamitalisti. Hän edusti seuratasolla Oslo IL:ää. 

Krogh voitti yksinluistelussa hopeaa EM-kisoissa 1914 Wienissä ja sai saman lajin olympiahopeaa Antwerpenin kisoissa 1920. 

## Lähteet
Euro Crack EP

__NOTOC__
**Euro Crack EP** on Julma-Henrin ja RPK:n  7. kesäkuuta 2012 julkaisema EP. Se julkaistiin internetissä EuroCrack.com -sivustolla ladattavana mp3-tiedostona ja vinyylillä elokuussa 2012. Kappaleista ”E.U.R.O.C.R.A.C.K.” ja ”Pommi” on julkaistu musiikkivideot. Euro Crack edeltää myöhemmin julkaistavaa Euro Crack albumia. Elokuussa 2012 julkaistu *Euro Crack EP* -vinyyli nousi ilmestyessään Rumban listasijalle 3.

## Kappaleet
# 
# 
# 
# 
#  (mukana Kube, Aztra, Khid, Klommo, Ameeba & Mindman)
#  (mukana I.R.A.)
Mauritz Johansson

**Gustaf Mauritz Johansson** (19. maaliskuuta 1881 Bottnaryd &ndash; 7. lokakuuta 1966 Lidingö) oli ruotsalainen ampuja ja olympiamitalisti. Hän edusti seuratasolla Stockholms SkarpSF:ää. 

Johansson osallistui Pariisin olympialaisiin 1924, joissa hän oli voittamassa hopeaa 100 metrin hirven kertalaukauksien joukkuekilpailusta sekä pronssia parilaukausten joukkuekisasta. Hän oli kertalaukausten henkilökohtaisessa kilpailussa jaetulla seitsemännellä ja parilaukausten kilpailussa jaetulla viidennellätoista sijalla samoissa olympialaisissa. 

## Lähteet

* Johanssonin profiili sports-reference.com -sivustolla
AKS (täsmennyssivu)

**AKS** voi tarkoittaa seuraavia:

* Akateeminen Karjala-Seura, vuosina 1922–1944 toiminut suomalainen järjestö
* AKS-testi, alkulukutesti
* Politiets Aktionsstyrke, Tanskan poliisin erikoisjoukko
* alikulkusilta.
Rdio

**Rdio** oli yhdysvaltalainen mainosrahoitteinen musiikin suoratoistopalvelu, jolla käyttäjät pystyivät kuuntelemaan musiikkia internetyhteyden avulla. Palvelu oli saatavilla 85:sä eri maassa. Rdion ilmaisversio oli mainosrahoitteinen, mutta palvelusta oli saatavilla kuukausimaksullinen versio ilman mainoksia.

16. marraskuuta 2015 Rdio jätti yrityssaneerausilmoituksen ja kertoi myyvänsä palveluun liittyvät teknologiansa Pandoralle. 

## Historia

Rdion julkaisi Skypen perustajat Niklas Zennström ja Janus Friis 3. elokuuta 2010. Tammikuussa 2014 palveluun lisättiin audio-mainoksilla tuettu ilmaisversio.

Vuoden 2015 lopussa Rdion jättämän Chapter 11:n johdosta he myivät teknologiansa Pandoralle 75 miljoonan dollarin hintaan.

## Vdio
2. huhtikuuta 2013 julkaistu **Vdio** oli maksullinen elokuvien ja televisiosarjojen suoratoistopalvelu. Vdio toimi Yhdysvalloissa ja Isossa-Britanniassa ennen kuin palvelu suljettiin 27. joulukuuta 2013.

## Lähteet

## Aiheesta muualla
* Virallinen sivusto
Alcide Laurin

**Alcide Laurin** (21. helmikuuta 1880 Sainte-Marthe, Quebec, Kanada − 24. helmikuuta 1905 Maxville, Ontario, Kanada) oli kanadalainen jääkiekkoilija, joka pelasi Ontariossa sijaitsevassa joukkueessa Alexandriassa. 24. helmikuuta 1905 toisessa Ontariossa sijaitsevassa joukkueessa Maxvillessä pelannut Allan Loney hakkasi kesken pelin Laurinin kuoliaaksi. Pian tapahtuman jälkeen Laurin julistettiin kuolleeksi jäällä kello 19. Loney oli tunnettu pahamaineisena tappelijana. Häntä syytettiin tapauksen jälkeen murhasta, mutta myöhemmin se vaihdettiin tapoksi.

29. maaliskuuta viiden tunnin pohdinnan jälkeen Loney päätettiin vapauttaa. Puolustuksen todistajien mukaan Loney puolusti tilanteessa itseään. Kaikista syytteistä luovuttiin ja kanne hylättiin.
Mensen Ernst

**Mensen Ernst** (1795–1843), alkujaan **Mons Monsen Øyri**, oli norjalainen ultrajuoksija. Hän ansaitsi elantonsa juoksemalla maailmaa ristiin rastiin kaupungista toiseen, joskus lyöden vetoa ajastaan ja joskus kuljettaen kirjeitä. Ernst oli aikansa kuuluisuus, ja hänet tunnetaan yhä Norjassa nimellä ”Juoksijakuningas”.

## Juoksu-ura
Palattuaan meriltä 23-vuotiaana Ernst muutti Englantiin vuonna 1818. Siellä hän aloitti juoksu-uransa juoksemalla 116 kilometrin matkan Lontoosta Portsmouthiin yhdeksässä tunnissa ja saavutti lisää kuuluisuutta juoksemalla 240 kilometrin matkan Lontoosta Liverpooliin 32 tunnissa.

Vuonna 1820 Ernst siirtyi Manner-Eurooppaan ja ryhtyi juoksemaan ammatikseen. Hän juoksi pääkaupungista toiseen ja sai maineen ”kaikkien aikojen juoksijana”, jolle kuninkaallisetkin maksoivat juoksijapalkkioita. Vuonna 1832 Ernst juoksi Pariisista Moskovaan 3 800 frangin palkkiota vastaan, jos ehtisi perille 15 päivässä. Hän selvitti 2 500 kilometrin matkan 14 päivässä, juosten 178 kilometriä päivää kohti.

Vuonna 1827 Ernst liittyi Britannian laivaston palvelukseen viideksi vuodeksi ja piti taukoa juoksemisesta. Vuonna 1833 hän lähti 20 000 hurraavan katsojan siivittämänä Münchenistä Kreikan silloiseen pääkaupunkiin Náfplioon mukanaan kirjeitä Baijerin kuningas Ludvig I:ltä Kreikan kuninkaalle Otto I:lle. Ernst ryöstettiin matkalla Montenegrossa ja vangittiin vakoojana Cattaron jälkeen. Hän pääsi lopulta perille 2 700 kilometrin ja 24 päivän juoksun jälkeen.

Vuonna 1836 Ernst juoksi 8 300 kilometrin matkan Konstantinopolista Intian Kalkuttaan ja takaisin 59 päivässä kuljettaen Intiaan Englannin Itä-Intian kauppakomppanian kauppiaiden papereita.

Ernstin viimeinen juoksu alkoi vuonna 1842, kun hän lähti etsimään Niilin alkulähdettä saksalaisen seikkailijan kreivi Hermann von Pückler-Muskaun toimeksiannosta. Ernst juoksi Sleesiasta Konstantinopoliin, ja sieltä Jerusalemin kautta Kairoon. Muutaman kuukauden jälkeen hän jatkoi Niiliä pitkin etelään. Ernst kuitenkin sairastui punatautiin autiomaassa ja kuoli vuonna 1843.

## Elämäntavat

Ernstin tiedetään nukkuneen vain neljä tuntia yössä. Hänen ruokavalionsa oli yksinkertainen: juustoleipää, hiukan vihanneksia, harvemmin kylmää lihaa, eikä koskaan lämmintä ruokaa. Viiniä hän joi jopa juoksujensa aikana. Ernst nukkui ulkosalla kovalla maalla, eikä käyttänyt sänkyä edes sisätiloissa.

## Lähteet
David Carnegie

**David Ludovic George Hopetoun Carnegie, Northeskin 11. jaarli** (24. syyskuuta 1901 Lontoo – 7. marraskuuta 1963 Binfield) oli brittiläinen skeletonkelkkailija ja olympiamitalisti. 

Carnegie lähti vuoden 1928 olympialaisiin ennakkosuosikkina. Hän oli rikkonut rataennätyksen vain viikkoa ennen kisoja, mutta horjui ensimmäisessä laskussaan ja jäi kolmannelle sijalle. Carnegie palveli toisessa maailmansodassa tiedustelujoukoissa nousten majurin arvoon saakka. Vuonna 1959 hänet valittiin istumaan House of Lordsissa päärien edustajana. Carnegie omisti paljon aikaa rotukoirilleen ja paikalliselle kennelklubille, minkä lisäksi hän oli hyvä ampuja ja kiinnostunut rautateistä.

Hän kuoli lapsettomana vuonna 1963, ja hänen jälkeensä Northeskin jaarlin tittelin peri hänen serkkunsa John Douglas Carnegie.

## Lähteet
* David, Earl of Northesk  Sports Reference.
Charles Edward Stewart

**Charles Edward Stewart** (1881 &ndash; 1965) oli brittiläinen ampuja ja olympiamitalisti. Hän voitti Tukholman olympialaisissa 1912 kolme pronssimitalia, 50 metrin pistoolissa sekä henkilökohtaisessa että joukkuekilpailussa, joiden lisäksi 30 metrin olympiapistoolin joukkuekilpailussa. 

## Lähteet

* Stewartin profiili sports-reference.com -sivustolla
It’s My Life (Dr. Albanin kappale)

**It's My Life** on Dr. Albanin esittämä vuonna 1992 levytetty musiikkikappale. Kappale julkaistiin singlenä sekä artistin toisella studioalbumilla *[[One Love (Dr. Albanin albumi)|One Love]]*.

Kappale on artistin yksi tunnetuimmista, ja siitä tuli monessa Euroopan maassa suosittu. Muun muassa Ruotsissa, Itävallassa, Belgiassa ja Italiassa se nousi singlelistojen ensimmäiselle sijalle.

## Parodia
Jope Ruonansuun vuonna 1993 julkaistulla albumilla *[[Jope Ruonansuu presidentiksi]]* kappale ”It's My Wife” on tyyliparodinen versio alkuperäisestä kappaleesta. Kappaleessa Ruonansuun imitoima Raimo Ilaskivi hokee nalkuttavalle vaimolleen kertosäkeessä ”Toki, it's my wife”. 

## Lähteet
Justin McCarthy

**Justin McCarthy** on ainakin seuraavien henkilöiden nimi: 

* Justin McCarthy, irlantilainen poliitikko, historioitsija ja kirjailija
* Justin Huntly McCarthy, irlantilainen poliitikko ja kirjailija
* Justin McCarthy, yhdysvaltalainen historioitsija
* Justing McCarthy, irlantilainen hurlingpelaaja
* Justin McCarthy, australialainen australialaisen jalkapallon pelaaja
* Justin McCarthy, yhdysvaltalainen jääkiekkoilija
* Justin McCarthy, yhdysvaltalais-intialainen tanssija
* Justin McCarthy, Mountcashelin varakreivi, irlantilainen kenraali
* Justin J. McCarthy, yhdysvaltalainen roomalaiskatolisen kirkon prelaatti
Justin McCarthy (jääkiekkoilija)

**Justin Jeremiah McCarthy** (25. tammikuuta 1899 Charlestown, Massachusetts &ndash; 8. huhtikuuta 1976 Centerville, Massachusetts) oli yhdysvaltalainen jääkiekkoilija ja olympiamitalisti. Hän edusti seuratasolla Boston Athletic Associationia. 

McCarthy opiskeli Massachusettsin yliopistossa, josta hän valmistui 1921. Hän oli siviiliammatiltaan kirjanpitäjä. McCarthy oli voittamassa hopeaa Chamonix'n olympialaisissa 1924, joissa hän pelasi viisi ottelua ja teki kahdeksan maalia. 

## Lähteet

* McCarthyn profiili sports-reference.com -sivustolla
Viinin tarina

**Viinin tarina** on brittiläisen Hugh Johnsonin kirjoittama kirja, joka on kokonaisteos viinistä kautta historian. Kirjan kirjoittaminen kesti kaikkiaan viisi vuotta, ja se on perinpohjainen teos aihepiiristään ja käsittelee viiniteemaa kulttuurihistoriallisesti. Kirjan yksityiskohtaisuudesta voisi mainita esimerkiksi sen, että siinä käsitellään yksityiskohtaisesti pullon kasvua nykymuotoonsa taikka sitä, miksi aikoinaan Euroopassa juotiin niin paljon.
Pitkäkoski (Pertteli)

**Pitkäkoski** on kylä Perttelissä Salossa. Sen naapurikyliä ovat Perttelin Haali idässä, Perttelin Vähähiisi lännessä, Kiikalan Rekijoki etelässä sekä Kuusjoen Kanunki ja Kuttila pohjoisessa.

## Luonto
Kylä sijaitsee Uskelanjoen varressa, jossa kylän kohdalla joessa on samanniminen koski. Pohjoisesta Uskelanjokeen laskevat kylän alueella tai sen rajoilla Uskelanjoen vähäiset sivupurot Hossilankrotti lännessä ja Jänneoja idässä.

## Historia

Kylä on historialtaan rälssiluontoinen yksinäistalo, jonka Kiskon Haapaniemen kartanon herra Henrik Klaunpoika Horn vuonna 1581 perusti uudistaloksi silloisen Hiiden jakokunnan takamaalle. Sittemmin se oli samaa jakokuntaa niin ikään Hornin suvulle tuolloin kuuluneiden Perttelin Haalin sekä Kiikalan Kärkelän ja Revän kanssa. Vuosina 1540–1647 Pitkäkoski oli Hattulassa sijaitsevan Lepaan ja vuosina 1648–1816 viereisen Haalin kartanon lampuotitalona, ja tämän jälkeen Pitkäkosken omistajina olivat ensin säätyläis- ja sitten talonpoikaistaustaiset henkilöt, jotka aluksi kuuluivat samoihin mutta sitten eri sukuihin kuin Haalin kartanon omistajat.

## Lähteet
*
*
### Viitteet

## Aiheesta muualla
*
Ruosteniskahaukka

**Ruosteniskahaukka** (*Accipiter cirrocephalus*) on haukkojen heimoon kuuluva lintu. Sen esiintymisaluetta ovat Australia, Indonesia ja Papua-Uusi-Guinea. Sen kantaa pidetään vakaana.

Sen elinpiiriä ovat subtrooppiset ja trooppiset kuivat metsät, kosteat alavat metsät, mangrovemetsät nousuvesirajan yläpuolella, kuivat savannit, subtrooppiset ja trooppiset kuivat pensastot ja ruohoarot, joet, purot ja putoukset, viljelmät ja kaupunkialueet.

## Kuvaus
Lintu on päältä harmaa, ja sillä on pähkinänruskea kaulus, alapuoli on pääasiassa punaruskea, ja siinä on ohuita valkeita juovia. Väriltään se on samanlainen kuin australiankanahaukka, mutta se on pienempi. Se lentää samalla tavalla nopeasti ja notkeasti. Sen ruumiin pituus on 30–40&nbsp;cm ja siipien kärkiväli on 55–80&nbsp;cm. Naaras painaa aikuisena 240&nbsp;g ja on huomattavasti suurempi kuin koiras, joka painaa 125&nbsp;g.

## Ravinto
Se syö pääasiassa lennosta saalistamiaan pikkulintuja, kuten varpusia ja kottaraisia, toisinaan hyönteisiä.

## Lisääntyminen
Laji pesii puussa risuista tekemällään alustalla. Munia on yleensä 3 tai 4. Se hautoo noin 35 päivää, ja poikaset ovat lentokykyisiä 24–33 päivän kuluttua.

## Alalajit
Sillä on kolme alalajia:
* *Accipiter cirrocephalus cirrocephalus* (Vieillot, 1817)
* *Accipiter cirrocephalus papuanus* (Rothschild & Hartert, 1913)
* *Accipiter cirrocephalus rosselianus* Mayr, 1940

## Lähteet

## Aiheesta muualla
*
Charles Stewart

**Charles Stewart** voi viitata seuraaviin: 

* Charles Stewart, skotlantilais-yhdysvaltalainen tullivirkailija ja kauppias
* Charles Vane, Londonderryn kolmas markiisi, aiemmin Charles William Stewart, brittiläinen sotilas ja poliitikko
* Charles Stewart, Richmondin kolmas herttua, brittiläinen aatelinen
* Charles Stewart, pohjoisirlantilainen poliitikko
* Charles Edward Stewart, brittiläinen ampuja
* Charles Stewart, brittiläinen eläintieteilijä
* Charles Stewart, brittiläinen piispa ja poliitikko
* Charles Hylton Stewart, englantilainen urkuri
* Charles Stewart, Yhdysvaltain vapaussodan vaikuttaja
* Charles Stewart, yhdysvaltalainen laivaston upseeri
* Charles Stewart, yhdysvaltalainen senaattori Texasista
* Charles E. Stewart Jr., yhdysvaltalainen tuomari
* Charles B. Stewart, yhdysvaltalainen tohtori ja poliitikko
* Chali 2na, syntymänimeltään Charles Stewart, yhdysvaltalainen rap-artisti
* Charlie Stewart, yhdysvaltalainen näyttelijä
* Charles J. Stewart, yhdysvaltalainen näyttelijä
* Charles Stewart (s. 1868), kanadalainen poliitikko
* Charles Stewart, kanadalainen jääkiekkoilija
* Charles Stewart, Albertassa 1970- ja 1980-luvuilla vaikuttanut poliitikko
* Charles Wallace Stewart, kanadalainen poliitikko
* Charlie Stewart (s. 1880), australialainen australialaisen jalkapallon pelaaja 
* Charlie Stewart (s. 1939), australialainen australialaisen jalkapallon pelaaja
* Charlie Stewart, australialainen jalkapalloilija
* Mount Charles Stewart, vuori Kanadassa
5-metoksitryptamiini

**5-Metoksitryptamiini** (myös **5-MT** ja **meksamiini**) on tryptamiinin johdannainen ja läheistä sukua serotoniinille ja melatoniinille. 5-MT löytyy ihmisen kehosta luontaisesti matalina pitoisuuksina. Sen biosynteesi tapahtuu käpyrauhasessa melatoniinin deasetylaatiolla.

5-Metoksitryptamiini on 5-HT<sub>1</sub>-, 5-HT<sub>2</sub>-, 5-HT<sub>4</sub>-, 5-HT<sub>6</sub>-, ja 5-HT<sub>7</sub>-reseptorien täysagonisti. Yhdisteellä ei ole 5-HT<sub>3</sub> affiniteettia ja 5-HT<sub>1E</sub>  affiniteetti on todella heikko muihin 5-HT<sub>1</sub>-reseptoreihin nähden. 5-HT<sub>5A</sub> affiniteetti on tuntematon.

5-metoksitryptamiinia voidaan käyttää prekursorina 5-MeO-DMT:n valmistuksessa.

## Lähteet

## Aiheesta muualla
*PubChem: 5-Methoxytryptamine 
*Human Metabolome Database: 5-Methoxytryptamine 
*Kyoto Encyclopedia of Genes and Genomes (KEGG): 5-Methoxytryptamine 
*ChemBlink: 5-Methoxytryptamine
Princessa (suklaa)

**Princessa** on puolalainen vohvelimainen suklaapatukka, jota valmistaa nykyisin Nestlé. Princessa-patukalla on ollut Puolassa suurta markkinointikilpailua pidempään markkinoilla olleen Prince Polo -patukan kanssa.

Patukasta on saatavilla seuraavanlaisia vaihtoehtoja.

* Princessa Snack - päällystetty maitosuklaalla, sisällä hasselpähkinäkermaa ja kaakaovoita.
* Princessa Kokosowa - katettu valkosuklaalla ja sisältä täynnä kookoskermaa.
* Princessa Kokosowa Maxi - isompi versio Kokosowasta.
* Princessa Czekoladowa - päällystetty suklaalla, sisältö täynnä suklaakermaa.
* Princessa Mleczna - päällystetty maitosuklaalla, sisältö täynnä maitokermaa.
* Princessa Mleczna Maxi - isompi versio Mlecznasta.
* Princessa Orzechowa - päällystetty maitosuklaalla ja sisältö hasselpähkinäkermaa.
* Princessa Orzechowa Maxi - isompi versio Orzechowasta.
* Princessa Gold - päällystetty maitosuklaalla, sisältää maapähkinäkermaa ja siroteltua pähkinää.
* Princessa Carmelove - pyöreä vohveli kermakaramellillä.

## Lähteet
Neal James Buckon

**Neal James Buckon** (s. 3. syyskuuta 1953 Columbus, Ohio) on yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 25. toukokuuta 1995 ja nimitettiin Yhdysvaltain sotilasordinariaatin vihkipiispaksi sekä Vissalsan titulaaripiispaksi 3. tammikuuta 2011. Piispaksi vihkiminen seurasi 22. helmikuuta. Pääkonsekraattorina toimi Timothy Paul Andrew Broglio, jota avustivat Richard Gerard Lennon ja Anthony Michael Pilla.

## Lähteet
Hugh Johnson

**Hugh Johnson** (s. 10. maaliskuuta 1939) on brittiläinen kirjailija. Häntä on arvioitu maailman parhaaksi viinikirjailijaksi. Johnson on kirjoittanut muun muassa tietokirjan *[[Viinin tarina]]* (1989).
Gazipaşan lentoasema

**Gazipaşan lentoasema** ()  sijaitsee 40 kilometrin päässä Turkin Alanyasta. Kentältä on noin 25 minuutin ajomatka Alanyaan. Kentällä on tax-free-myymälä, kahvila ja kioski.

## Tilastot
Fabio Gamberini

**Fabio Gamberini** (s. 22. syyskuuta 1992 São Paulo) on brasilialainen moottoriurheilija. Vuonna 2009 Gamberini ajoi Formula Fordin stipendiluokan sarjassa, jossa sijoittui kolmanneksi. Vuonna 2010 hän kilpaili Formula Renault UK -sarjassa ja sijoittui 15:nneksi. Vuonna 2011 Gamberini ajoi European F3 Open -sarjassa, jossa hän sijoittui sarjan kolmanneksi. Samana vuonna hän ajoi kaksi kilpailua Formula 2 -sarjassa ja EF3O Copa Class -luokassa, jossa hän voitti luokan mestaruuden. Vuonna 2012 Gamberini kilpaili kaksi kilpailua GP3-sarjassa Britannian lisenssillä ja sai yhden pisteen.

## GP3-tulokset

## Aiheesta muualla
* Driverdatabase
Carlos Verzeletti

**Carlos Verzeletti** (s. 8. syyskuuta 1950 Trenzano) on Italiasta kotoisin oleva, Brasiliassa toimiva roomalaiskatolinen piispa. Hänet vihittiin papiksi 12. kesäkuuta 1976 ja nimitettiin Belém do Parán arkkihiippakunnan vihkipiispaksi sekä Tepeltan titulaaripiispaksi 15. toukokuuta 1996. Piispaksi vihkiminen seurasi 28. heinäkuuta. Pääkonsekraattorina toimi Vicente Joaquim Zico, jota avustivat Miguel Maria Giambelli ja Bruno Foresti.

Verzeletti sai 29. joulukuuta 2004 nimityksen Castanhalin piispaksi.

## Lähteet
Empire-palkinto

**Empire-palkinto** on Britannian laajalevikkeisimmän elokuva-alan lehden Empire-lehden vuosittain jakama palkinto, joka jaetaan tunnustuksena paikallisille ja kansainvälisille elokuva-alan toimijoille. Palkinnon saajan äänestävät lehden lukijat. Ensimmäinen Empire-palkinto myönnettiin vuonna 1996.

## Aiheesta muualla
*Viralliset sivut
*Empire-palkinnot Imdb:ssä
Oscar Cantoni

**Oscar Cantoni** (s. 1. syyskuuta 1950 Lenno) on italialainen roomalaiskatolinen piispa. Hänet vihki papiksi Comon hiippakuntaan Teresio Ferraroni 28. kesäkuuta 1975, ja hänet nimitettiin Creman hiippakunnan johtoon 25. tammikuuta 2005. Piispaksi vihkiminen seurasi 5. maaliskuuta. Pääkonsekraattorina toimi Alessandro Maggiolini, jota avustivat Teresio Ferraroni ja Paolo Romeo. Cantoni asetettiin virkaansa 19. maaliskuuta.

## Lähteet
Nimettömät pelurit

**Nimettömät pelurit** (, GA) on kahdentoista askeleen ohjelmaan toimintansa perustava ryhmä, jossa pakonomaiset uhkapelaajat antavat toisilleen vertaistukea. Ensimmäinen kokous pidettiin virallisesti 13. syyskuuta 1957 Los Angelesissa, Kaliforniassa; toiminta oli lähtenyt liikkeelle kahden pelihimosta kärsineen miehen kohtaamisesta saman vuoden tammikuussa. Toiminta on sittemmin levinnyt eri puolille maailmaa, ja vuonna 2010 sitä oli kaikkiaan 54:ssä eri maassa. Suomessa ryhmän toimintaa on 12 paikkakunnalla.

## Lähteet

## Aiheesta muualla
* Suomen Nimettömien pelurien kotisivut
Joe Foster

**Joe Foster** (s. 1976) on Melbournesta kotoisin oleva australialainen homopornonäyttelijä, joka on esiintynyt sekä top- että bottom-rooleissa. Hän on 173-senttinen. Hän on voittanut GayVN-palkinnon (*Gay Performer of the Year*) ja ollut lisäksi ehdolla Grabby-palkinnon saajaksi. Hän on työskennellyt mallina Falcon Studiosilla.

## Lähteet

## Aiheesta muualla
* Internet Adult Film Database: Joe Foster
Selena Silver

**Selena Silver** (s. 18. elokuuta 1979 Sydney) on australialainen pornonäyttelijä. Hän aloitti uransa vuonna 2003 ja on esiintynyt myös nimillä Selena Silvers, Selina Silver ja Selena Silva. Hän on 168-senttinen. Hän on juontanut KSEX-internetradiota ja tehnyt vuonna 2004 esiintymisen Howard Sternin show’ssa.

Silver voitti vuosina 2003 ja 2004 CAVR-palkinnot. Hän on saanut myös kolmannen CAVR-ehdokkuuden sekä lisäksi XRCO-ehdokkuuden ja kolme AVN-ehdokkuutta.

## Lähteet
George Hearn

**George Hearn** (s. 18. kesäkuuta 1934 St. Louis, Missouri) on pääasiassa Broadwaylla esiintynyt yhdysvaltalainen näyttelijä ja laulaja. Hän esiintyi muun muassa musikaaleissa *[[Sweeney Todd]]* ja *[[Lainahöyhenissä (musikaali)|Lainahöyhenissä]]*. Jälkimmäisessä hän loi Albin-hahmon, joka esitti kappaleen "I Am What I Am". Hearn voitti muun muassa kaksi Tony-palkintoa (1984, 1995) ja Primetime Emmy -palkinnon (1985). Vuonna 2007 hänet otettiin American Theatre Hall of Fameen. Hänellä on ollut myös elokuvarooleja, esimerkiksi trillerissä *[[Pahan oma]]* (1997).

Vuodesta 1985 Hearn on ollut naimisissa Leslie Simonsin kanssa. Hänen aiempiin puolisoihinsa oli lukeutunut Dixie Carter, ja hän seurusteli myös Betsy Joslynin kanssa. Hänellä on lapsia.

## Aiheesta muualla
* 
* Internet Broadway Database: George Hearn
George Hearn (piispa)

**George Arthur Hearn** (17. marraskuuta 1935 – 8. syyskuuta 2022) oli australialainen anglikaanikirkon piispa. Hän toimi Rockhamptonin hiippakunnan yhdeksäntenä piispana vuosina 1981–1996. Hän opiskeli La Troben yliopistossa ja sai pappisvihkimyksensä vuonna 1964. Hiippakuntansa johdossa häntä edelsi John Grindrod ja seurasi Ron Stone.

## Lähteet
Phan Thị Kim Phúc

**Phan Thị Kim Phúc** (s. 2. huhtikuuta 1963 Long An, Vietnam) nousi maailman tietoisuuteen valokuvasta, jonka otti Associated Press (AP) -valokuvaaja Huỳnh Công Út (tunnetaan ammattinimellä Nick Ut) 8. kesäkuuta 1972 Trảng Bàngin kylässä, Vietnamissa. Uusien lähteiden mukaan on kuitenkin selvinnyt, ettei hän luultavasti ollut kuvan oton takana. Kuvassa noin yhdeksänvuotias, selästä pahoin palanut alaston tyttö (Kim Phúc) juoksee muiden lasten tapaan kohti kameraa, paeten Etelä-Vietnamin joukkojen harhaan osunutta napalm-hyökkäystä. 

Nick Ut toimitti Kim Phúcin sairaalaan Saigonissa, jossa hänen vakavia kolmannen asteen palovammojaan hoidettiin 14 kuukautta ennen hänen kotiutustaan. Tuona aikana hän kävi läpi 17 leikkausta. Ensimmäiset ihonsiirtoleikkaukset suoritti suomalainen plastiikkakirurgi Aarne Rintala (1926–2014), joka kertoo näistä tapahtumista muistelmissaan. Kim Phúcin vammat tuottivat hänelle elinikäistä kipua, ja hänen arpiaan hoidettiin vielä vuonna 2022. 

Nick Utin ottama valokuva voitti aikanaan Pulitzerin palkinnon ja World Press Photon palkinnon vuoden lehtikuvasta.

Vuonna 1992 Kim Phúc ja hänen tuore aviomiehensä Bùi Huy Toàn hakivat poliittista turvapaikkaa Kanadasta, joka heille myös myönnettiin. Pariskunnalla on kaksi lasta.

Vuonna 1997 perustettiin hänen nimeään kantava yleishyödyllinen The Kim Foundation International -säätiö, jonka tavoitteena on tukea kansainvälisiä järjestöjä, jotka tarjoavat lääketieteellistä apua sotien ja terrorismin lapsiuhreille. 10. marraskuuta 1997 Kim Phúc nimitettiin Unescon hyvän tahdon lähettilääksi. Kim Phúcin elämäkerta julkaistiin 1999 nimellä *The Girl in the Picture: the Story of Kim Phuc, the Photograph and the Vietnam War* (suomeksi *Tyttö kuvassa: Kim Phucin tarina*). Kirjoittajana oli Denise Chong.

## Kunnianosoitukset
* Oikeustieteen kunniatohtori (York University, Toronto, Ontario, Kanada), 22.10.2004
* Oikeustieteen kunniatohtori (Queen’s University, Kingston, Ontario, Kanada), 27.10.2005
* Oikeustieteen kunniatohtori (University of Lethbridge, Lethbridge, Alberta, Kanada), 2.6.2011
* Order of Ontario, 2004

## Lähteet

## Aiheesta muualla
* The Kim Foundation International
* Vietnamissa ikoniseen valokuvaan tallentunut ”napalmtyttö” kävi läpi viimeisen hoitokertansa
Tober Brandt

**Tober Brandt** (s. 1976) on homopornonäyttelijä, joka on esiintynyt myös nimellä Tigger. Hän on esiintynyt muun muassa Raging Stallion Studiosille sekä Titan Medialle ja sekä top- että bottom-rooleissa. Hän voitti vuonna 2009 GayVN-palkinnon kategoriassa *Best Fetish Performer*. Hän on 185-senttinen. Brandt on myös päässyt *[[Bear Magazine]]n* kanteen.

## Lähteet

## Aiheesta muualla
*
Jason Hawke

**Jason Hawke** (s. 14. helmikuuta 1979 Schwetzingen) on saksalainen homopornonäyttelijä. Hän esiintyi kymmenissä elokuvissa vuosina 2000–2006. Hän on versatile eli esiintynyt sekä top- että bottom-rooleissa. Hän on 178-senttinen, ja hän on esiintyessään käyttänyt myös nimiä Jason Hawk ja Jay Heiss. Hawke on saanut useita palkintoehdokkuuksia (Grabby, GayVN).

## Lähteet

## Aiheesta muualla
*
Chris Charming

**Chris Charming** (s. 29. tammikuuta 1959) on saksalainen pornonäyttelijä. Hän aloitti esiintymisen vuonna 1997 ja lisäksi ohjaajan työt vuonna 2000. Hän on 178-senttinen. Vuoden 2010 AVN-palkintojen jaossa Charmingille myönnettiin *Hall of Fame* -paikka. Hän on toiminut myös *[[Penthouse]]n* mallina.

## Lähteet

## Aiheesta muualla
*
Uulatuote

**Uula Color Oy** on suomalainen perheyritys, joka valmistaa perinteisiä ja luonnonmukaisia ulkomaaleja, sisämaaleja sekä muita puunkäsittelyyn liittyviä tuotteita. Uula Color Oy sijaitsee Kokemäen Kauvatsalla.

## Historia
Uula Color Oy:n tarina alkoi vuonna 1978 Nurmossa, kun Arto Uunila perusti perheensä kanssa Uulatuote Oy:n. Uunila aloitti toiminnan keittämällä aluksi punamultaa yhdessä poikansa ja vaimonsa kanssa. Pienestä verstaasta kehittyi perinnemaalien valmistaja. Uulatuote Oy siirtyi Pohjanmaalta Kokemäen Kauvatsalle vuonna 1987. Nykyisin Uulatuote Oy on Uula Color Oy.

## Nykyinen yritys
Yrityksen tarkoituksena on tarjota hengittäviä, ekologisia ja muovittomia maaleja puupintojen käsittelyyn. 

## Lähteet
## Aiheesta muualla
www.uula.fi
Conn Findlay

**Conrad Francis ”Conn” Findlay** (24. huhtikuuta 1930 Stockton, Kalifornia – 8. huhtikuuta 2021) oli yhdysvaltalainen soutaja ja purjehtija. Hän valmistui Etelä-Kalifornian yliopistosta vuonna 1956.

Findlay saavutti olympiamitaleja molemmissa lajeissaan. Soudussa hän voitti perämiehellisessä kaksikossa kultaa Melbournessa 1956 ja Tokiossa 1964 sekä pronssia Roomassa 1960. Purjehduksessa hän saavutti pronssimitalin Tempest-luokassa Montréalissa 1976.

## Lähteet

## Aiheesta muualla
*
Flon

**Flon** on seuraavien henkilöiden sukunimi:

* Golda Flon (1918–2007), argentiinalainen näyttelijä
* Suzanne Flon (1918–2005), ranskalainen näyttelijä
Kaikki pelissä (vuoden 1994 elokuva)

**Kaikki pelissä** on Matti Kassilan ohjaama jännityselokuva vuodelta 1994 ja hänen viimeinen elokuvansa. Se perustuu Kassilan omaan romaanikäsikirjoitukseen, jonka Kassila ja tuottaja Matti Ollila muokkasivat yhdessä käsikirjoitukseksi.

## Tuotanto
Elokuvan tuotannon loppusuoralla kuvaukset keskeytyivät varojen puutteen vuoksi. Elokuvasäätiön myönnettyä lisätukea elokuva valmistui ja pääsi ensi-iltaan. Menestys ei yhdeksän miljoonan markan elokuvalla ollut erityinen, ja tuotantoyhtiö meni konkurssiin.

Rahojen käytössä ilmeni väärinkäytöksiä, ja kolmen vuoden kuluttua Ollila tuomittiin puolentoista vuoden ehdolliseen vankeusrangaistukseen avustuspetoksesta, avustuksen väärinkäytöstä, velallisen epärehellisyydestä ja kirjanpitorikoksesta. Lisäksi hänet tuomittiin maksamaan Elokuvasäätiölle ja tuotantoyhtiön konkurssipesälle vahingonkorvauksia.

## Juoni
Elokuvan alussa tehdään elokuvaa. Käy ilmi, että käsikirjoittaja on kirjailija Pentti Töysä, joka haluaa muuttaa käsikirjoitusta siten, että siitä paljastuu paikkakunnalla tehty rikos. Töysä murhataan. Murhan selvittelyn aikana sattuu toinen kuolemantapaus: veturinkuljettaja Halme löytyy kuolleena. Halmeen kuolema verhotaan itsemurhaksi, ja Halmeesta tehdään Töysän murhaaja, jolloin juttu katsotaan muka ratkenneeksi. Tapahtumien taustalla on menneisyyteen kohdistuvaa katkeruutta ja talousrikos, johon ministeri on sotkeutunut.

## Näyttelijät

## Arviot
Suomalaisissa aikalaisarvioissa elokuvaa pidettiin ammattitaitoisesti tehtynä rehellisenä viihdejännärinä mutta kovin köykäisenä. Elokuvan katsonut *[[Variety]]n* kriitikko kuitenkin kiittää sitä veteraanin tekemäksi raikkaaksi ja nuorekkaaksi elokuvaksi.

## Lähteet
Airi Tuominen

**Airi Inkeri Tuominen** (20. heinäkuuta 1937 Ilomantsi – 21. toukokuuta 2019 Hämeenlinna) oli suomalainen opettaja ja lastenkirjailija.

Tuominen tuli ylioppilaaksi Joensuun yhteiskoulusta vuonna 1957. Kansakoulunopettajaksi hän valmistui Helsingin opettajakorkeakoulusta vuonna 1960 ja erityisopettajaksi Jyväskylän yliopistosta 1973. Kansakoulunopettajana hän oli Lemillä vuosina 1960–1972 ja erityisopettajana vuodesta 1973. Kirjoittajayhdistys Paltta ry:n sihteerinä Tuominen toimi 1979–1980 ja johtokunnan jäsenenä 1981–1982.

Tuomisen vanhemmat olivat pienviljelijä Eemil Hiltunen ja Hilja (o.s. Ikonen). Puoliso oli Reino Juhani Tuominen vuodesta 1960.

## Teoksia
* *Lumiukolta terveisiä*; kuv. Elina Vanninen. Otava 1979
* *Taikanappi*; kuv. Ulla Urkio. Otava 1980
* *Matka*: helppolukuinen lastenkirja; kuv. Elina Vanninen. Otava 1980
* *Kanikesä*; kuv. Elina Vanninen. Otava 1981
* *Anun aakkoset*; kuv. Jukka Rosti. Otava 1983

## Lähteet
*  (vanhentunut linkki)
* Airi Tuominen, Eteläkarjalaisia kirjailijoita

### Viitteet
Ponoijoen kalliopiirrokset

**Ponoijoen kalliopiirrokset** käsittävät noin 110 kuvaa, jotka on hakattu Ponoijoen muinaisiin rantakiviin Kuolan niemimaan keskiosissa Murmanskin alueella Lounais-Venäjällä. Kalliokuvat toi tieteen ulottuville Vladimir Šumkin vuonna 1973. Piirrokset sijaitsevat entisen Tšalmny-Varren kylän lähellä.

Kuvakentät on tehty kymmeneen kiveen. Ne on hakattu kiveen tikkaamalla ja kuvat ovat ulkoasultaan melko samanlaisia. Kuva-aiheista on 75% peuroja tai hirviä, 16% ihmisiä ja loput 9% koostuvat aurinkosymboleista, yhdestä käärmeenkuvasta ja joistakin tekeleistä. 

Tekotavan ja kuvioiden tyyliin perustuen arvellaan, että kuvia on tehty kahdessa eriaikaisessa vaiheessa. Ensimmäinen vaihe ajoitetaan noin 3&nbsp;500-2&nbsp;500 vuotta sitten eli kivikauden ja pronssikauden vaihteeseen. Tämän vaiheen kuvat olisivat naturalistisempia kuin myöhemmän vaiheen kuvat. Toinen vaihe ajoitetaan 2&nbsp;500-1&nbsp;500 vuotta sitten eli pronssikauden ja rautakuden aikaan. Nämä kuvat ovat tyylitellyimpiä. Lohkare numero 5 on siirretty Lovozeron museon näyttelyyn. 

## Lähteet

## Aiheesta muualla
* Nathan Muus & Faith Fjeld: Outdoor Expeditions on the Ponoi River
Eero Ilvonen

**Eero Ilmari Ilvonen** (16. joulukuuta 1886 Juuka – 3. helmikuuta 1972 Helsinki) oli suomalainen oppikoulun opettaja ja kirjallisuudentutkija.

## Henkilöhistoria
Eero Ilvosen vanhemmat olivat kirkkoherra Johan  Henrik  Ilvonen  ja    Alma  Kristina  Hällström ja puoliso vuodesta 1930  Mary  Margareta Achrén. Ilvonen tuli ylioppilaaksi Tampereen  reaalilyseosta ja valmistui filosofian kandidaatiksi 1909 ja lisensiaatiksi ja tohtoriksi 1914. Ilvonen toimi Tampereen reaalilyseon ranskan ja saksan kielen opettajana 1917–1927. Ilvonen teki useita opintomatkoja opiskellessaan maisteriksi ja filosofian tohtoriksi. Hän kävi vuonna 1907 Heidelbergissä, 1908 Pariisissa sekä asui vuosina 1911–1913 Pariisissa. Kesällä 1922 hän teki kahden kuukauden opintomatkan Saksaan tutustuen uusien kielten opetukseen Leipzigin ja Dresdenin oppikouluissa.

Viimeksi Ilvonen toimi Tyttönormaalilyseon  saksan  ja  ranskan  yliopettajana Helsingissä 1935–1955. 

## Teoksia
* *Parodies de thèmes pieux dans la poésie française du Moyen âge : Pater - Credo - Ave Maria - Laetabundus : textes critiques précédés d'une introduction*. Tekijä, Helsingfors 1914, uusi painos Slatkine, Genéve 1975
* *Taidekasvatus kouluissa*. Kristillisen taideseuran esitelmiä 3. Otava 1921

## Lähteet
* 
* 

### Viitteet
Mandevillen matkat

**Mandevillen matkat** on keskiaikainen matkakirja, jonka kirjoitti pseudonyymi Jean de Mandeville (oikea nimi ehkä Jean de Bourgogne) noin vuonna 1357. Teos oli kirjoitettu alun perin luultavimmin ranskaksi, ja se käännettiin ennen 1400-luvun loppua useille kielille. *Mandevillen matkoista* tuli keskiajan lopun luetuin maallinen teos, joka vaikutti merkittävästi länsimaisen maailmankuvan kehitykseen, vaikka sen tarinat olivatkin suurimmaksi osaksi keksittyjä.

John Mandeville väitti syntyneensä Englannissa. *Mandevillen matkojen* ensimmäinen osa vie hänet Britteinsaarilta Euroopan halki Pyhälle maalle. Teoksen toisessa osassa Mandeville matkaa ympäri maailmaa ja päätyy Kiinaan. Hän näkee lohikäärmeitä, koirankuonolaisia, amatsoneja ja kuvaa lopulta maallisen Paratiisin, vaikka ei itse niin pitkälle itään päässytkään.

Mandevillen kertomuksiin uskottiin aikanaan, mutta nyt niitä pidetään suurimmaksi osaksi keksittyinä. Kirjoittaja oli myös kopioinut lähteitä merkitsemättä aikaisempia matkakertomuksia, 600-luvun tietoteosta *Etymologiarum* ja 1250-luvun tietosanakirjoja *Speculum Historiale* ja *Speculum Naturale* sekä erityisesti Jean le Longin kokoamia ristiretkikuvauksia.

Maailmankuvauksensa lisäksi *Mandevillen matkojen* teemana on ihanteellisten yhteiskuntien esittely ja vertauskuvallinen selostus historian kulusta nykyhetkestä kohti lopun aikoja. Teos käännettiin heti kansankielelle englanniksi, ja se kirjoitettiin usein kursiivilla, mikä viittaa laajaan levinneisyyteen. Käsikirjoituksia on säilynyt yli 300. Kristoffer Kolumbus sai siitä vahvistuksen käsitykselleen maapallon ympäripurjehduksen mahdollisuudesta, ja kirjaan viittasi muun muassa Thomas More *[[Utopia (kirja)|Utopiassaan]]*.

## Lähteet

## Kirjallisuutta
* 

## Aiheesta muualla
*
ZERO (suklaa)

**ZERO** on The Hershey Companyn valmistama patukka. ZERO tuli tuotantoon vuonna 1920; se sisältää sekoituksen karamellia, pähkinää ja mantelinougat’ta, joiden päälle on tehty valkotoffeepeite. Sen ulkopuolinen valkoinen väri, joka on vähän käytetty väri suklaapatukoissa, on muodostunut sen tavaramerkiksi.

## Historia

ZERO-patukkaa valmisti alun perin Hollywood Brands -yhtiö Minneapoliksessa, Minnesotassa. Patukkaa markkinoitiin ensin vuodesta 1920 vuoteen 1934 asti ”Double Zero Bar” -tuotemerkillä, mutta vaihdettiin sen jälkeen ZERO-tuotemerkiksi. Alkuperäisen patukan valmistusta jatkettiin uuden nimityksen jälkeen Centraliassa, Illinoisissa.

Hollywood Brands myytiin ensin vuonna 1967 Consolidated Food Corporationille (joka tuli myöhemmin Sara Leeksi), ja se pelasti tuotannon, kun tulipalo tuhosi Centralian tehtaan vuonna 1980. Uusi tehdas avattiin vuonna 1983, ja vuonna 1988 suomalainen Huhtamäki Oy osti Hollywood Brandsin, josta tuli osa Leafiä.

Hershey Foods osti Leaf North American makeistoiminnat vuonna 1996 ja jatkoi sen myötä ZERO-patukan valmistamista.

## Lähteet
Matti-Juhani Karila

**Matti-Juhani Karila** (s. 15. elokuuta 1940 Pielisjärvi) on suomalainen kirjailija, käsikirjoittaja ja dramaturgi.

Karila on tehnyt käsikirjoituksia, dramatisointeja ja sovituksia televisiolle ja elokuviin (muun muassa Simpauttaja, Tuntematon ystävä, Soitannollinen ilta Viipurissa 1918, Sotamies Jokisen vihkiloma, Vetää kaikista ovista, Oi säästöpankin virkailija, oi rakastettuni, Pastorinvaalit, Kuolema savolaiseen tapaan, Yksinäisen miehen juna).

## Teoksia
* *Juhani Kävelijä*. WSOY 1967
* *Saavuthan keinumaan* : näytelmä. 1982
* *Welcome to Kälkyä, Mr. Woodson* : näytelmä. 1983
* *Jo valkenee kaukainen ranta* : näytelmä. 1985
* *Leninki* : näytelmä. 1991 
* *Huomenta Afrikka! : [[Villa Karo]] kymmenen vuotta* ; toim. Matti-Juhani Karila. Like, Villa Karo 2009 
* *Mindscape = Mielenmaisema* ; runot: Matti-Juhani Karila Antero Takalan päiväkirjoista ; essee Elina Heikka. Musta taide, Helsinki 2010

## Lähteet
* 
* Pohjoiskarjalaisten nykykirjailijoiden matrikkeli : Matti-Juhani Karila 
* Matti-Juhani Karilan tiedot Elonetissä
* Matti-Juhani Karilan tiedot Internet Movie Databasessa
Alberto Rivera

**Alberto Magno Romero Rivera** (19. syyskuuta 1935 Las Palmas, Espanja – 20. kesäkuuta 1997 Broken Arrow, Oklahoma, Yhdysvallat) oli kuuluisa espanjalais-amerikkalainen uskonnolinen aktivisti. Hänet tunnetaan Vatikaanin vastaisista puheistaan, joita amerikkalainen kristitty kustantaja Jack Chick on julkaissut. Alberto Rivera on väittänyt kuuluneensa katolisen kirkon jesuiittoihin, ennen kuin kääntyi protestanttiseen kristillisyyteen.

Katolinen kirkko on vastustanut jyrkästi Riveran väitteitä, ja leimannut ne salaliittoteorioiksi. Rivera on mm. väittänyt Vatikaanin olleen vapaamuurareiden, toisen maailmansodan, John F. Kennedyn murhan, Jonestownin massamurhan, kommunismin ja natsismin taustalla.

## Aiheesta muualla
* "Who Was Alberto Rivera? " ("Chick Tracts: Their Origin and Refutation", part 3) from Catholic Answers
5th Avenue (suklaa)

**5th Avenue** on The Hershey Companyn markkinoima suklaapatukka.

Luden's-yhtiön väitetään olleen patukan kehityksen aloittajana vuonna 1936. Ajankohta on kuitenkin epävarma, koska The Hershey Companyn mukaan kyseisestä tuotteesta on esitetty väärää tietoa. Kyseisen tuotteen vanhempia kuin vuodelta 1962 olevia markkinointimateriaaleja on vaikeaa löytää. Vuonna 1986 Hershey Foods Corporation osti Luden'sin Dietrich Corporationilta.

Patukka on näyttäytynyt myös vuonna 1994 tehdyssä sci-fi-elokuvassa ''Tähtiportti'' ja vuonna 1998 ''Seinfeldin'' jaksossa *The Dealership*.

## Lähteet
Paavo Numminen

**Paavo Veikko Numminen** (12. maaliskuuta 1894 Kuru – 3. heinäkuuta 1968) oli suomalainen professori, filologi ja suomentaja.

Numminen oli Helsingin yliopiston klassillisen filologian dosenttina 1948–1950. Hän hoiti Turun yliopiston klassillisen filologian professorin virkaa 1960–1964.
## Teoksia
* *Das lateinische in mit Akkusativ bis zu Augustus Tod* ; väitöskirja. Annales Academiae scientiarum Fennicae. Series B, 0066-2011; 45, 1. Helsinki 1938
* *Latinan kielen alkeet 1 : Teksti*; toim. H. F. Soveri, Paavo Numminen. 4. uud. painos WSOY 1942, 5. painos 1953, 7. painos 1964, 8. painos 1969
* *Latinan kielen alkeet 2 : Sanaluettelot*; toim. H. F. Soveri, Paavo Numminen. 4. uud. painos WSOY 1943 5. painos 1953, 6. tark. painos 1958, 7. painos 1965, 8. painos 1969
* *Qua ratione in Versione Afra vocabula collocata sint*. Annales Academiae scientiarum Fennicae. Series B, 0066-2011; Tom. 60, 1. Suomalainen tiedeakatemia, Helsinki 1947
* *Quo modo Cicero de Lucretio (et quodam Sallustio) iudicaverit*. Turun yliopiston julkaisuja. Sarja B, Humaniora, 0082-6987; 44. Turku 1953

## Suomennoksia
* Carus T. Lucretius : *Maailmankaikkeudesta* ; suom. sekä johdannon ja selitykset kirj. Paavo Numminen. WSOY 1965

## Lähteet
* 
* Helsingin yliopiston opettaja- ja virkamiesluettelo 1918-2000.  Humanistinen tiedekunta : Klassillinen filologia
* Klassilliset kielet ja antiikin kulttuuri 40 vuotta – oppiaineen historiaa. Raija Vainio, Caligula 1/2000.
Sav Rocca

**Saverio Giovanni ”Sav” Rocca** (s. 20. marraskuuta 1973 Melbourne, Australia) on australialainen entinen australialaisen ja amerikkalaisen jalkapallon ammattilaispelaaja. Hän pelasi  NFL-liigassa vuosina 2007–2014 edustaen Philadelphia Eaglesiä ja Washington Redskinsia.

## Ura

Ennen NFL-uraansa Rocca pelasi australialaista jalkapalloa kotimaansa pääsarjassa AFL:ssä vuosina 1992–2006. Liityttyään seuraavana vuonna Philadelphia Eaglesin joukkueeseen hänestä tuli 33-vuotiaana NFL-historian vanhin tulokas. Ennätystä oli aiemmin pitänyt hallussaan toinen australialainen, Ben Graham, joka teki NFL-debyyttinsä 31 vuoden iässä.

Rocca siirtyi Washington Redskinsiin heinäkuussa 2011. Hän edusti joukkuetta kolme kautta. Maaliskuussa 2014 hänet vapautettiin sopimuksesta ja hän palasi Australiaan. Rocca pelasi AFL-liigassa vielä kaksi kautta ennen ammattilaisuransa lopettamista.

## Muuta

Roccan veli, Anthony Rocca, on entinen australialaisen jalkapallon pelaaja. Hänenkin on ajoittain huhuttu isoveljensä tavoin yrittävän uraa NFL:ssä, joskaan toistaiseksi mitään konkreettista ei ole tapahtunut.

## Lähteet
National Health Service

**National Health Service** on Yhdistyneen kuningaskunnan julkinen terveydenhuoltojärjestelmä, joka jakautuu neljään alueelliseen osaan. Englannissa NHS:n osa tunnetaan nimellä National Health Service, mutta Skotlannissa on NHS Scotland ja Walesissa NHS Wales. Pohjois-Irlannissa osan nimi on Health and Social Care in Northern Ireland. Siten vain Englannin osa tunnetaan virallisesti nimellä National Health Service. Kaikki osat toimivat itsenäisesti.

National Health Service on suuri terveysalan toimija. Esimerkiksi pelkästään sen Englannin toimintayksiköissä työskenteli vuonna 2018 yhteensä 1,3 miljoonaa työntekijää.

Osin tai kokonaan National Health Servicen piirissä olleita ohjaavia ja toimeenpanevia kansanterveyteen ja hyvinvointiin liittyviä viranomaistoimintoja on eriyttetty omiksi virastoikseen. Esimerkiksi Englannissa toimi huhtikuusta 2013 vuoteen 2021 saakka Public Health England (PHE) (jonka tilalle tuli vuonna 2021 UKHSA). Huhtikuusta 2020 lähtien Skotlannissa on toiminut Public Health Scotland (PHS), joka on osa NHS Scotlandia. Myös Walesissa Public Health Wales on NWS Walesin yksikkö. Nämä kansanterveyslaitokset vastaavat osaltaan esimerkiksi tartuntatautitilanteen (esimerkiksi koronaviruksen) seuraamisesta ja siihen liittyvästä ohjeistuksesta alueellaan.

## Lähteet
Vuosisadan dieetti

**Vuosisadan dieetti: Ruokavalio hyvänolon perustana** on Doris Grantin ja Jean Joicen kirjoittama kirja, joka käsittelee ruoka-aineiden terveysvaikutuksia ns. Hay-järjestelmän kautta. Kirjassa on myös lukuisia reseptejä; pääruokia, keittoja ja jälkiruokia. Hayn järjestelmässä on viisi tärkeää sääntöä ja niistä ensimmäisen mukaan tärkkelystä ja sokeria ei pidä syödä samalla aterialla kuin valkuaisaineita ja happamia hedelmiä. Ideologiassa peruna on nostettu pääruoaksi yhdessä kasvisten ja salaattien kanssa. Lisäksi kirjassa on luettelo happoa tai emästä tuottavista ruoka-aineista.

## Lähteet
*http://www.telegraph.co.uk/news/obituaries/1425950/Doris-Grant.html# englanniksi
Atte Miettinen

**Atte Saku Juhani Miettinen** (s. 19. marraskuuta 1975) on suomalainen Dubaissa asuva yritysjohtaja ja vuorikiipeilijä.

Miettinen saavutti ensimmäisenä suomalaisena ns. seitsemän huippua (Seven Summits) 22. kesäkuuta 2012. Hän on kiivennyt sekä Bass- että Messner-listat, johon on pystynyt vain 100 vuorikiipeilijää maailmassa. Richard Bassin ja Reinhold Messnerin listat eroavat toisistaan Oseanian korkeimpien huippujen osalta.

Seitsemän huippua -projektinsa aikana Miettinen saavutti Vinsonin massiivin huipun Etelämantereella toisena suomalaisena. Ensimmäinen suomalainen vuoren valloittaja oli Veikka Gustafsson. Miettinen kiipesi ensimmäisenä suomalaisena Carstenszin pyramidin Papua-saarella Indonesiassa.

Miettisen nuorempi veli on muusikko Karri ”Paleface” Miettinen.

## Katso myös
*Luettelo suomalaisista yli 8000 metriä korkeille vuorille kiivenneistä

## Lähteet

## Aiheesta muualla
*
No Smoking Team

**No Smoking Team** on suomalainen hip-hop yhtye, jonka jäsenistöön kuuluvat Edu Kehäkettunen, Davo ja Väiski. Yhtye julkaisi vuonna 2012 debyyttialbuminsa *[[Terve elämä, puhdas omatunto]]*. Levyllä vierailee myös Stig Dogg ja Setä Koponen. Yhtyeen nimi viittaa JyP Hockey Teamin nimen yhteydessä aikoinaan käytettyyn lisään *No Smoking Team*. Tekstiä käytettiin osana tupakanvastaista kampanjaa.

## Diskografia

**[[Terve elämä, puhdas omatunto]]* (CD ja Tupla-vinyyli) (2012)

## Samplet

**Telluksen parhaat*: Dennis Coffey - *Back Home*
**Tsuippaduippadui*: The Dynamics - *She's For Real (Bless You)*

## Lähteet

## Aiheesta muualla
* No Smoking Team Facebook -sivustolla
Lost in the Echo

**Lost in the Echo** on Linkin Parkin viidennen, kesäkuussa 2012 julkaistun, *[[Living Things]]* -nimisen albumin toinen single, joka julkaistiin lokakuussa 2012.

Kappale debytoi Yhdysvalloissa Billboard Hot 100 -listan sijalla 95.

## Kappalelista
**Digitaalinen single:**

**Radion promo CD-single:**

## Lähteet
Unto-Olavi Niittykukka

**Unto-Olavi Niittykukka**, sukunimi vuoteen 1972 *Engblom* (1. tammikuuta 1949 Lauritsala – 10. heinäkuuta 2022) oli suomalainen vankilaoloista kirjoittanut kirjailija.

Imatralla asunut Niittykukka kävi kansa- ja kansalaiskoulun sekä suoritti kokkikurssin.

Romaanissaan *Mallivanki* Niittykukka kuvaa vankeusaikaansa Riihimäen vankilassa 1980-luvun alussa. Toisen romaanin *Viisi vuodenaikaa* viides vuodenaika viittaa taas Konnunsuon vankilaan.

## Teoksia
* *Rajut leikit*: tv-ohjelma ; käsikirjoitus Unto-Olavi Niittykukka, toimittajana Rauni Mali. TV 1, lasten ja nuorten ohjelmat, Lappeenranta 1979
* *Ainoa elämä*: runoja. Pohjoinen, Oulu 1986
* *Mallivanki*: romaani. Pohjoinen, Oulu 1987
* *Viisi vuodenaikaa*: romaani. Pikku-idis, Espoo 1995

## Lähteet
* Eteläkarjalaisia kirjailijoita: Unto-Olavi Niittykukka 

### Viitteet
Flake

**Flake** on Cadburyn valmistama suklaapatukka, joka koostuu maitosuklaasta. Patukan kehitti Cadburyn työntekijä Daniel Day vuonna 1920, ja saman vuoden aikana aloitettiin sen valmistus.

## 99 Flake

Vuodesta 1922 lähtien Isossa-Britanniassa, Australiassa ja Irlannissa jäätelökauppiaat ovat myyneet 99 Flake -nimistä pehmytvaniljajäätelötuuttia, johon on työnnetty normaalipatukkaa puolet pienempi Flake-patukka.

## Vaihtoehdot

* Flake Noir - tummasuklaata sisältävä hiutalepatukka.
* Flake Snow - valkosuklaahiutalepatukka maitosuklaaseen dipattuna (tunnettiin nimellä Snowflake vuoteen 2003 asti). Julkaistiin vuonna 2000, ja tuotanto lopetettiin vuonna 2008.
* Flake Sipped - maitosuklaahiutalepatukka maitosuklaaseen dipattuna (muistuttaa suurempaa versiota Twirl-patukasta), ja se tunnetaan myös nimellä Flake Luxury. Julkaistiin vuonna 2003.
* Flake Praline - maitosuklaapatukka konvehdilla. Julkaistu vuonna 2004.
* Flake Dark - tummasuklaapatukka tummasuklaalla kuorrutettuna. Julkaistu vuonna 2006.
* Flake Bar
* Flake Allure - maitosuklaapatukka peitettynä puoliksi tryffeliin ja maitosuklaaseen. Julkaistu vuonna 2011 (rajoitettu erä).
* Orange Flake - appelsiininmakuinen suklaapatukka (myydään vain Etelä-Afrikassa).
* Flake Mint - hiutalepatukka, jolla on vaaleanvihreä mintunmakuinen keskiosa. Etelä-Afrikassa se on mintunmakuinen patukka ilman väritystä.
* 99 Flake Cone - vohvelikartiotyylinen valmisjäätelö, jota markkinoidaan 99 Flakes -jäätelön tapaan jäätelökauppiaiden myymälöissä.
* Flake McFlurry original - McFlurry murskatuilla hiutale- ja suklaapalasilla. Rajoitetun erän tuote oli yhtä aikaa markkinoilla McFlurry raspberryn kanssa.
* Flake McFlurry raspberry - McFlurry murskatuilla hiutale- ja suklaapalasilla sekä vadelmamehulla.

## Lähteet